
AVIZ
asupra proiectului de Lege pentru completarea Legii nr.184/2001 privind organizarea și exercitarea profesiei de arhitect
(PLx. 423/2020)



	În baza prevederilor art. 94 și 115 alin. (3) din Regulamentul Camerei Deputaților, republicat, cu adresa nr. PLx. 423 din 07 iulie 2020, Comisia pentru învățământ, știință, tineret și sport a primit, spre avizare, în procedură de urgență, proiectul de Lege pentru completarea Legii nr.184/2001 privind organizarea și exercitarea profesiei de arhitect.
Proiectul de lege a fost dezbătut în Comisie în ședința din 13 iulie 2020.
Comisia, cu 18 voturi pentru și 5 abțineri, a hotărât să emită aviz favorabil asupra proiectului de lege menționat. 
	În raport cu obiectul şi conţinutul său, proiectul de lege face parte din categoria legilor ordinare.

